Ǎ mɔ́n wáma, ngə́ ńnə̄m wóe ó bɔ̄ fəg, éngwámā wâyi bǐ miǹtag. 16Ǹkug nyɔ́l wámā ósə̄ wâyi sán ai miǹtag éyɔŋ biyé bí anyu bíe byáyi fálā bībúg bí sósōō. 17Tə ǹnə́m wóe wákōmbo bəsə́m o timbigi fɔ́ɔ́ kɔ́m ésə hə á wɔ̄ŋ Ńtondôbə. 18Éyɔŋ wǎyi bǐ miǹtag mə́lú mázu, afidí dóe lâyǐ kig sáma. 19Ǎ mɔ́n wáma, vógólō, ó bɔ fəg abǒg te wǎyi wulúgu ai ǹnə́m wóe á tə́tə̄lə́ zěn. 20Tə wabáman ekɔ́á ai bəsɔ́g məyɔg, ngə́ kig ai bəngə́ban bə́ tsíd. 21Amú bəsɔ́g məyɔg ai miǹtótóg bâkad ku ázōē, ǹdiŋán óyɔ́ wábɔ̄dī bɔ́ babódo ­asamaza. 22Vógólō ésōā yǎ á ngābyé wā, tə wabyandi nyoá éyɔŋ ǎ yombo yǎ.